**4 hjørner**

**Hensikt:**

4-hjørner er en enkel måte å få elever til å diskutere rundt global problematikk og

prosjekt landets problematikk. Det skal også aktivt få elever til å tenke over sine

meninger og muligheter.

**Dette trenger du:**

Et stort rom, fire lapper der det står: Enig, Uenig, Kanskje og Vet ikke. Om du har

tilgang på prosjektor kan du gjerne bruke powerpointen til å vise frem de ulike

påstandene.

**Slik gjør du:**

Les opp en påstand om gangen og la eleven stille seg ved Enig, Uenig, Kanskje eller

Vet ikke. Som leder av spillet kan man velge ut en tilfeldig person som skal forklare

hvorfor den personen står der. Men start gjerne, som oppvarming, med noen

testpåstander som pizza er bedre enn taco, eller håndball er bedre enn fotball.

Lykke til, og føl deg fri til å finne opp andre prosjektrelaterte påstander eller andre

globale påstander!

**Påstander:**

Prosjektrelatert:

* Vi bør ikke hjelpe ungdommer som har utført vold, eller andre kriminelle handlinger.
* Ungdom i Norge og ungdom i Sør-Afrika er svært ulike.
* Sør-Afrikansk ungdom velger selv å droppe ut av skolen.
* Ungdom har stor påvirkningskraft Sør-Afrika.
* Sør-Afrikansk ungdom som har falt utenfor samfunnet bør ha håp om en bedre fremtid.
* Det er bortkastet å hjelpe ungdommer med deres selvbilde, når de likevel ikke har tilgang på de mulighetene de drømmer om.
* Det er dumt at midlene til årets prosjekt går til et land der det ikke vil ha noe påvirkning, fordi alle andre pengene i landet blir fordelt så ujevnt.

Ikke prosjektrelatert:

* Verden vil aldri bli kvitt fattigdom
* De valgene vi tar er med på å påvirke verden
* Det er umulig å skape likhet mellom fattige og rike
* Bistand fører alltid til utvikling
* Operasjon Dagsverk burde heller gi nødhjelp enn å satse på utdanningsprosjekter
* Verden har blitt mer rettferdig de siste tiårene
* Vi burde heller hjelpe eldre og fattige i Norge enn å drive med bistand til utviklingsland
* Alle kan klare å komme seg ut av fattigdom hvis de bare prøver hardt nok
* Det er mer fred nå enn det har vært de siste 1000 årene
* Det lønner seg for hele samfunnet å satse på utdanning til ungdom
* Det er greit å bruke vold for å stoppe urettferdighet hvis man må
* Demokrati er alltid bedre enn diktatur
* Ungdom er ungdom uansett
* Noen mennesker vil alltid ha dårligere forutsetninger enn andre
* Handel fører til utvikling
* De rike har blitt rike på bekostning av de fattige i verden
* Noen mennesker er mer verdt enn andre
* Et av kriteriene for at det er fred i et land, er at menneskene i det føler seg  
  trygge
* Vi kan aldri få 100% fred i verden
* Det nytter å engasjere seg